સૌપ્રથમ સૂરણની છાલ ઉતારી લેવી. ત્યાર બાદ એક વાસણમાં પાણી લઇને સૂરણને ધોઇ નાખવું. હવે કૂકરમાં સૂરણને બાફવા મૂકવું. સૂરણ બરાબર બફાઇ જાય એટલે તેનો છૂંદો કરીને તેમાં મીઠું, આદું-મરચાં, લાલ મરચું, આખા મરીના દાણા નાખીને પૂરણ તૈયાર કરવું. પછી એક કડાઇમાં ગેસ ઉપર તેલ ગરમ કરવા મૂકવું. ગરમ થાય એટલે તેમાં વડા બદામી એવા તળી લેવા. પછી દહીંને વલોવી લેવું પછી ખજૂરી, આંબોળિયામાં મીઠું, મરચું જીરું, ગોળ નાંખીને મિક્સરમાં ચટણી તૈયાર કરવી. એક ડિશમાં વડા ગોઠવી તેની ઉપર દહીં નાંખવું અને એની ઉપર ગળી ચટણી મીઠું જીરાનો ભૂકો, મરચાંનો ભૂકો, સમારેલી કોથમીર અને સંચળનો ભૂકો છાંટીને પીરસવું.